**НАРОДНО ЧИТАЛИЩЕ „ГЕНЕРАЛ ГЕОРГИ ТОДОРОВ – 2011”, ГР. ДУПНИЦА**

**ДОКЛАД**

**ЗА ЧИТАЛИЩНИ ДЕЙНОСТИ НА НАРОДНО ЧИТАЛИЩЕ „ГЕН. ГЕОРГИ ТОДОРОВ-2011”, ГР. ДУПНИЦА**

 **ЗА 2022г.**

1. **4 януари** - Членове на читалището взеха участие в организирано от Община Дупница поклонение, във връзка със 78 години от бомбардировките над Дупница.
2. **6 януари -** 174 години от рождението на Христо Ботев. Поднасяне на цветя на паметника на революционера. Подредена витрина с книги от библиотечния фонд на читалището.
3. **14 януари** - Отбелязване на 144 години от Освобождението на Дупница. Участие на читалището и на офицери и сержанти от запаса и резерва в празненството, организирано от Община Дупница. Поднесохме цветя на паметната плоча на майор Орлински и на паметния знак, посветен на дупнишките опълченци. Създадохме поредица от публикации на тема „Какво знаем за Освобождението на Дупница”.
4. **18 февруари** - Съвместна програма с читалището в с. Самораново пред паметника на Васил Левски. Рецитал „Помним те, Апостоле! Помним заветите ти!”
5. **1 март** – Участие в украсяването на центъра на града, по повод Баба Марта.
6. **3 март** - Поднасяне на цветя пред паметната плоча на Опълченците. По време на тържественото честване на площад „Свобода” читалището раздаде над 100 картички с историята на Самарското знаме.
7. **10 март** – Отбелязване на 79 години от спасяването на българските евреи. Подредихме изложба от документални книги, посветени на изследвания за евреите и Холокоста. Поднасяне на цветя на паметните плочи на загиналите евреи, загинали за освобождението, обединението и независимостта на България.
8. **11 март** – Във Военния клуб, клуб „Артилерия” към СОЗСР и читалището организирахме тържествено честване на Деня на ракетните войски и артилерия на Българската армия. Бяха представени фотоси на артилерийските и ракетни системи на въоръжението на Българската армия от Освобождението до наши дни.
9. **25 март** - Със съдействието на читалището, бе създаден училищен кът и „пътуваща изложба“, посветена на живота и делото на ген. Георги Тодоров в СЕУ „Св. Паисий Хилендарски“.
10. **19 април** - Читалището организира среща на учениците от клуб ИстОрика с Михаил Захариев – правнук на ген. Георги Тодоров. Г-н Захариев разказа спомени и вълнуващи истории, свързани с живота и делото на своя прадядо, както и за цялото семейство от рода Балан. Учениците имаха възможността да се докоснат до парадната щпага на ген.Тодоров. Участие в беседата ни взе и г-н Радослав Радославов, който представи книгата „Генералът легенда“ от Крум Чивиев. Срещата спомогна за повишаване на родолюбивото чувство у учениците, които съхраняват историческата памет и растат като граждански ангажирани личности.
11. **24 април –** Участие в обучение „Медийна грамотност”, организирано от Регионална библиотека „Емануил Попдимитров” гр. Кюстендил.
12. **4 май** - Читалището и учениците от СЕУ „Св. Паисий Хилендарски“, гр.Дупница, членове на клуб ИстОрика, представиха пред гражданската културна общественост, представители на институции, родители и гости своя идеен проект за паметник на ген. Георги Тодоров – блестящ военен ръководител на Седма Пехотна Рилска дивизия; участник в пет войни, свързани със свободата и независимостта на България; обявен от признателните дупничани за първия почетен гражданин на Дупница през 1915 г. В събитието се включиха ученици от XII клас, които рецитираха стихове на Димчо Дебелянов, музикалната програма бе реализирана от вокалната група „Усмивка“ с ръководител Екатерина Грибанова. Читалището изработи и раздаде, ученически тетрадки с образа на генерал Тодоров, нарисуван от ученичката Пламена Георгиева, които учениците приеха с изключителна радост.
13. **5 май** -  В навечерието на празника на Българската армия,  в Панорамната зала на Община Дупница, проведохме ученическа конференция, посветена на 110 г. от Балканската война и участието на Седма Рилска дивизия в нея. В конференцията участваха ученици от училища в Дупница и София. Читалището осигури награди на всички участници и пое ангажимента разработките да бъдат публикувани в печатно издание.
14. **6 май** – Читалището, Съюза на офицерите и сержантите от запаса и резерва, представители на клуб „Историка”, ученици и родители взеха участие в общоградските тържествени дейности по повод деня на Българската армия. Поднесохме цветя на гроба на поручик Борис Змияров, погребан в двора на църквата „Св. Георги Победоносец“. Ивайло Атанасов изнесе кратко слово за житейския път на Змияров - първата свидна жертва във войната. Цветя бяха положени и на паметната плоча на ген. Георги Тодоров, намираща се на сградата на Военния клуб. Беше отслужена заупокойна молитва за загиналите във войните за национално обединение, чийто имена са увековечени на паметната плоча в черквата "Покров на Св. Богородица". Старшина (р) Николай Гогов изнесе слово за събитията от онези години и призова да пазим историческата памет.
15. **11 май** - Професионален празник на българския библиотекар. Традиционна среща на библиотекарите от Кюстендилския регион. Участие в обучение: „Инвестираме в библиотеките – инвестираме в бъдещето ни”.
16. **26 май –** В изпълнение на плана ни за отбелязване на 110 години от Балканската война, както и проекта на учениците „Заедно да съхраним историческата памет за Седма Рилска дивизия и ген. Георги Тодоров”, организирахме посещение на група ученици до поделението в гр. Благоевград, където бе проведен военния ритуала „Клетва”.
17. **2 юни** - Участие в общинската програма и поднасяне на цветя на паметника на Христо Ботев.
18. **10 юни** – По инициатива на председателя на читалищното настоятелство и на ръководството на общинската организация на Съюза на офицерите и сержантите от запаса и резерва, бе поставена паметна плоча на генерал-майор Иван Томов в мемориалния комплекс „Градинката” в с. Яхиново. Ген. Томов бе един от учредителите и активен член на читалището.
19. **18 юни** - Общо годишно отчетно-изборно събрание на читалището.
20. **12 юли -** Представяне на творчеството на дупнишките краеведи - Асен и Тихомир Меджидиеви.
21. **18** **Юли** – 185 години от рождението на Васил Левски. Тържествено честване пред памерника на Апостола в с. Самораново, съвместно с НЧ „Пробуда 1927”. Поднасяне на венци и цветя.
22. **19 юли –** Кът – витрина в читалището по повод 185 години от рождението на Васил Левски.
23. **2 август** – С поднасяне на венци и цветя на паметната плоча на Никола Малашевски, отбелязахме 119 години от избухването на Илинденско-Преображенското въстание.
24. **10 август**- 164 години от рождението на генерал Георги Тодоров, отбелязахме с кратък ритуал пред паметната му плоча.
25. **15-19 август-** Съвместно с Военен клуб-Дупница проведохмелетни занимания с деца –„Прочети и опознай историята на своя край!“
26. **6 септември** - Съединението на България – поднасяне на цветя.

Съвместно с Военен клуб – Дупница, представихме фото-изложба, посветена на Сръбско-българската война.

1. **22 септември** - Обявяване на независимостта - отдаване почит на загиналите за освобождението, обединението и независимостта на България. Поднасяне на цветя.
2. **5 октомври** – По повод 110 години от Балканската война организирахме представяне на книгата на г-н Явор Тодоров – „Балканската освободителна война на България срещу Турция (1912-1913г.) и VII пехотна Рилска дивизия.
3. **8 октомври** – По инициатива  на читалището и военно-патриотичните съюзи отбелязахме 110 години от смъртта на подпоручик Борис Змияров в двора на черквата. Бяха положени цветя в знак на признателност. Ученикът Асен Цеков разказа за живота и дейността на подп. Борис Змияров и припомни, че мероприятието е в знак на уважение и преклонение към всички загинали за освобождението, обединението и независимостта на България.
4. **24 октомври – 28 октомври** - Читалищата на територията на Община Дупница проведохме тематични срещи, целящи насочване на вниманието към една малка част от дупнишките будители и тяхната дейност. Нашето читалище изнесе открит урок и представи презентация за живота и делото на Аверкий Попстоянов.
5. **1 ноември –** Участие в общинската програма по повод Деня на народните будителии. Поднасяне на цветя на паметника на Христаки Павлович.
6. **5 ноември** - В деня на Арахангелова задушница отдадохме почит на паметника на подпоручик Змияров – първият български офицер, убит в Балканската война. Кратко слово изнесе председателят на читалището.
7. **16 ноември** - 88 години от смъртта на легендарния командир на славната Седма Рилска дивизия- генерал Георги Тодоров, отбелязахме с публикация и поднасяне на цветя на паметната плоча.
8. **25 ноември** - Посещение на ученици от СЕУ „ Св. П. Хилендарски” в читалището. Проведохме среща-разговор, във връзка със 103 години от подписването на Ньойския договор и последиците за България.
9. **5-6 декиември** – Обучение - "Въведение в библиотечната теория и практика " и " ИКТ за библиотекари".
10. **7 декември** - Открит урок пред ученици от Клуб „Историка”, СУ „ Св. Паисий Хилендарски”. Тема на урока: „Причини и поводи за Първата световна война и участието на България в нея”. Беше подготвена и представена презентация, показваща униформите на българската армия, както и бойните знамена.

...

**Текуща дейност – дейността на читалището през 2022г. бе в изпълнение на Устава и изготвения план за честване на 110 годишнината от Балканската война.**

**Провеждаме** редовни заседания на читалищното настоятелство.

**Продължаваме** нашата събирателна и изследователска дейност, свързана с историята на Дупница.

**Продължаваме** дейността по инициативата „Осинови паметник”, както и поддържането на гроба на подпоручик Борис Змияров.

Създадохме рубрики на различни теми във Facebook страницата ни, които можем да твърдим, че се четат с интерес, особено, когато са свързани с историята на Дупница.

Някои от тях са: „Забравените герои”, „ Известни личности от Дупница”, „Кметовете на Дупница”, „Премудрости постолови”, „Хижите в Рила”, „Дупнишките опълченци” и други.

 **Продължаваме** с абонамента на в.„Българско войнство”.

През 2021 година при годишното разпределение на държавната субсидия за читалищата ни бяха отпуснати допълнителни 500 лв. за отбелязване на кръгла годишнина. Поради стеклите се обстоятелства около пандемията от Ковид 19 не успяхме да проведем планираните събития.

Тази година читалищното настоятелство взе решение да пренасочим заделените средства, като преиздадем фототипно книгата „Генералъ отъ пехотата Тодоровъ”.

За 250 броя платихме 1100 лв. 550 лв. дадохме от сметката на читалището, за което имаме и издадена фактура, останалите 550 лв. заплатиха от Ротари клуб Дупница.

През 2022г. читалището придоби чрез дарение 43 бр. книги. Закупили сме 27 бр. книги с историческа и военна тематика. Общо 70 бр. книги.

Отчетът за работа на читалището е приет на Общо събрание на 29.03.2023г.

Ръководството на НЧ „Ген. Георги Тодоров” отчита изминалата 2022 година за успешна.

В дейността си разчитаме изцяло на подкрепата на ръководството на Община Дупница, за което благодарим.

**Стоян Ушатов**

**Председател на**

**чит. наст. на НЧ „Ген. Г. Тодоров-2011”**

**Списъчен състав на Настоятелството и Проверителната комисия:**

Стоян Томов Ушатов - Председател на читалищното настоятелство

Радослав Йорданов Радославов – Член на читалищното настоятелство

Владимир Атанасов Дяков - Член на читалищното настоятелство

Димче Ямандиев - Член на читалищното настоятелство

Георги Красимиров Градевски - Член на читалищното настоятелство

Боби Зиновиев Иванов – Председател на проверителна комисия

Иван Крумов Николов – Член на проверителна комисия

Иван Георгиев Цеков – Член на проверителна комисия